Bank-moliya akademiyasi magistraturasi bo‘yicha qabul kvotalari tasdiqlandi

Hukumat qarori bilan Bank-moliya akademiyasi magistraturasi bo‘yicha 2019/2020 o‘quv yiliga qabul kvotalari tasdiqlandi, deb xabar bermoqda Adliya vazirligi.
Unga ko‘ra, Bank-moliya akademiyasi magistraturasiga 2019/2020 o‘quv yili uchun tegishli mutaxassisliklar bo‘yicha jami 200 ta (shundan 75 ta grant, 125 ta kontrakt) kvota ajratildi.
Shuningdek, qaror bilan “Investitsiyalarni boshqarish (real sektor)” mutaxassisligi bo‘yicha maqsadli qabul kvotalari taqsimlandi. Mazkur yo‘nalishda qabul kvotasi belgilangan vazirlik, idora va korxonalardan jami 14 ta etib belgilandi.